
	[bookmark: nev]VATTAI ESZTER
vattaieszter2001@gmail.com
Katonai üzemeltetés
BSc, 4. félév
Nemzeti Közszolgálati Egyetem
Hadtudományi és Honvédtisztképző Kar
	
[bookmark: _GoBack]






Témavezető:
	Dr. Dobák Imre ezredes
egyetemi docens, NKE HHK




Infokommunikációs technológiák térhódítása nemzetbiztonsági szemmel egykor és ma

Jelen pályamunkám az infokommunikációs technológiákat taglalja, és ossza fel a hidegháborúktól napjainkig. A kérdéskör mentén így egyik oldalról a nemzeti, illetve szövetségesi rendszerhez kapcsolódó technikai eszközök előnybe részesítése (és így a nagyobb vélt biztonság), másrészről a megállíthatatlanul globalizálódó infokommunikációs környezet előnyeinek és lehetőségeinek kihasználása áll szembe.
Elsősorban az aktuális specializáció választásom végett szerettem volna a témát kifejteni, melyben az infokommunikációs technológiák és a biztonság összefüggéseit kívánom bemutatni, hiszen amellett, hogy a korszerű eszközök számos módon jobbá teszik életünket, számos veszélyt is hordozhatnak. Gondoljunk csak az adataink védelmére, vagy akár például nem kellően biztonságos technológiák alkalmazására. Kiegészülve kronologikus felosztásban olvashatjuk a főbb nemzetbiztonságot is érintő technológiai botrányokat.
Véleményem szerint, ezek a botrányok és kezdetleges kommunikációs eszközök voltak az alappillérei a jelen társadalmunknak és technológiai eszközeinknek. Ezért is volt fontos ennek bemutatása, hogy megismerjük az alapot, ahonnan indult ez a tömérdek információ- és adathalmaz. Az első kommunikációs afférokból is látszott, hogy minden, aminek látható nyoma van, előbb-utóbb nem marad titok az emberiség számára, nevezzük ezt „technológiai lábnyomnak”. Kezdetben inkább nagyobb tehetősebb körökben jelent meg, majd folyamatosan fejlődött és ért el a mindennapi emberhez, ezzel együtt a kiszolgáltatottság veszélye az internet felé folyamatosan nőtt.
A jelenben, ha egy képet megosztunk, ha egy posztot kiírunk, vagy elfogadjuk azokat a bizonyos „cookie” beállításokat, minden mozdulatunk és érdeklődési körünk lekövethető. Bizonyos szabályzók már léteznek erre, de mindig figyelnünk kell adatink biztonságára és arra is, hogy ne szippantson be minket a közösségi média világa. Ez a dolgozat is egy ilyen célt szolgál, hogy aki olvassa realizálja azt a tényt, hogy „sose lehet egyedül”, hiszen a technológia fejlődése megteremtette azt a szituációt, hogy bárhol és bárki lekövethető és lehallgatható legyen, legyenek példák erre a munkában bemutatott esetek.
Kutatási módszereim közé tartozott a szakirodalmak feldolgozása, a nyomtatott formában elérhető hazai szakirodalmak mellett, a témakör aktualitásának megfelelően elektronikus formában elérhető magyar és idegen nyelvű forrásokat is felhasználtam és a nemzetközi színtéren látható folyamatokat vázoltam. 



